**Tanít:** Rózsa Magdolna

**Iskola**: Baross Gábor Általános Iskola

**Osztály:** 4. a

**Tananyag:** Tücsökzene c. vers feldolgozása / Szitakötő folyóirat 40./

**Célok, feladatok:** kreativitás fejlesztése, együttműködés fejlesztése, szövegértési készség fejlesztése, kommunikációs készség fejlesztése, szókincsbővítés, vélemény-nyilvánítás, a vers szeretetének kialakítása

**Módszerek, munkaformák:** csoportmunka, frontális munka, egyéni munka, játék, plakátkészítés

**Eszközök:** Szitakötő folyóirat, fénymásolt vers 3 felé darabolva, laptop, üres szókártya, holdvilágos kép, olvasásfüzet, hangulatjel

| **Idő** | **Az óra menete** | **Eszközök** | **Módszerek, munkaformák** |
| --- | --- | --- | --- |
| **I. A téma előkészítése, motiváció** | | | |
| 3 p. | **Játék:** Hangtükör |  | játék  frontális munka |
| **II. A téma feldolgozása: a vers tartalmi elemzése** | | | |
| 10 p. | **1. A vers szövegének megismerése csoportokban, sajátos módon:**  a, Verspuzzle összerakása próbálgatással  /a verset 3 részre tagoltam/  - Rakjátok össze a szöveget, ahogy ti elképzelitek! Miféle szövegforma? Miért?  - Adjatok címet a versnek!  A csoportok felolvassák megoldásaikat.  b, A vers tanítói bemutatása  c, A csoportok összehasonlítják a saját megoldásukkal. | fénymásolt vers 3 felé darabolva  Szitakötő  Szitakötő | csoportmunka  frontális munka  frontális munka  csoportmunka |
| 5 p. | **2. Vélemények, beszámolók, érzések a versről:**  -Melyik gondolata ragadott meg? - gondolat, szószerkezet felolvasása. Miért? --Melyik kifejezés tetszett? Miért? | Szitakötő | frontális munka |
| 5 p. | **3. A vers tartalmára vonatkozó tapasztalatok megfogalmazása**:  -Miről szól? Mi a téma?  A választ bizonyítják idézettel.  -Milyen a vers hangulata? Miért? Bizonyítás idézettel.  -Mi a véleményed a címről? | Szitakötő | frontális munka |
| 4 p. | **4. A vers képeinek érzékeltetése:**  Tanítói közlés: A szavakkal lehet képet festeni. A gyerekek döntik el, hogy igaz-e. Bizonyítják a versből. - Milyen képet festett számodra? Képek megszólaltatása:  A Hold belső hangjának megszólaltatása.  A tücsök belső hangjának megszólaltatása. | Szitakötő | frontális munka |
| 3 p. | **5. A vers rímképletének leírása:**  aa bb páros rím | fénymásolt vers | egyéni munka |
| 5 p. | **6. A zene és a vers kapcsolata**:  3 különböző zenerészlet meghallgatása:  **YouTube:**  1. Házasodik a tücsök  2. Tücsök az estimezőn eredeti, majd 60 szoros lassításban  3. Bogyó és Babóca: A tücsök hegedűje  -Melyik zenerészlet illik leginkább a vershez? Miért?  /Vélemények, érvek esetleg viták meghallgatása./ | laptop | frontális munka |
| **III. A téma összegzése – a vers tartalmi lényegének összefoglalása** | | | |
| 5 p. | **7. Kulcsszavak kiemelése a versből:**  -Írjátok ki a versből azt a szót, vagy szószerkezetet, ami számotokra fontos, lényeges!  Kép” a falon – Holdvilágos, erkélyes házat ábrázoló kép  A gyerekek a képre teszik az általuk fontosnak tartott szó, idézet szókártyáját. | Szitakötő  üres szókártya  kép  megírt szókártya | egyéni munka,  plakátkészítés |
| **IV. A vers továbbgondolása:** | | | |
| 2 p. | **Házi feladat:**  - Illusztráció készítése  - Ajánlás készítése /Kinek olvasnád fel, kinek küldenéd ajándékba? Miért örülne neki?/ | olvasásfüzet | egyéni munka |
| 3 p. | **17. Órai munka értékelése:**  tanulói  tanári | hangulatjel | frontális munka |